b'\n_START_ARTICLE_\nNalan Xingde\n_START_SECTION_\nBiografia\n_START_PARAGRAPH_\nNalan Xingde ( xin\xc3\xa8s simplificat \xc2\xa0\xe7\xb4\x8d\xe8\x98\xad\xe6\x80\xa7\xe5\xbe\xb7 ) o Nara Singde (en manx\xc3\xba), per\xc3\xb2 el seu nom de naixement  era Nalan Chengde que el va canviar durant el regnat de l\'emperador Kangxi._NEWLINE_El seu pare, Nalan Mingzhu, va ser un alt funcionari manx\xc3\xba (Gran Secretari -1677-), era cos\xc3\xad segon de l\'emperador Shunzhi. La seva mare era germana d\'Ajige, Princep Ying de primer rang i cosina primera de Shunzhi._NEWLINE_De fet la fam\xc3\xadlia de Nalan era d\'origen mongol, per\xc3\xb2 va adoptar un nom manx\xc3\xba quan la seva tribu (Yehe) va ser derrotada pels manx\xc3\xbas._NEWLINE_Nalan va ser un intel\xc2\xb7lectual  preco\xc3\xa7, amb 18 anys va obtenir el grau de "juren" i amb 22 el de "jinshi"._NEWLINE_Es va casar quan tenia 19 anys amb la germana de Lu Xingzu, que era virrei  a Guangdong. La seva muller va morir al cap de tres anys, fet que va orientar la seva escriptura vers la poesia d\'amor i de car\xc3\xa0cter tr\xc3\xa0gic; no obstant posteriroment va tenir tres concubines (Yan, Guan i Shen Wan), amb un total de tres fills i diverses filles._NEWLINE_L\'emperador Kangxi li va atorgar un lloc en el cos de la Guardia Imperial i Nalan va tenir una certa amistat amb l\'emperador i sovint el va acompanyar en viatges d\'inspecci\xc3\xb3._NEWLINE_La primera col\xc2\xb7lecci\xc3\xb3 de poemes  "Zemao ji "la va publicar l\'any 1678 "  i a continuaci\xc3\xb3 els poemes cantats (ci)  "Yinshui ci" que van ser molt populars i cantats a arreu. En aquest genere \xc3\xa9s on va destacar m\xc3\xa9s i va contribuir al prestigi de la nova dinastia en l\'\xc3\xa0mbit de la poesia en llengua xinesa. Tamb\xc3\xa9 era pintor i practicava la cal\xc2\xb7ligrafia._NEWLINE_Va morir molt jove (30 anys) i la tradici\xc3\xb3 xinesa ha generat una imatge de Nalan com una estrella de la literatura de principis de la dinastia Qing._NEWLINE_A Shangzhuang Cuihu, Haidian districte de Pequ\xc3\xadn hi ha un edifici-mausoleu amb una exposici\xc3\xb3 en memoria del poeta i un retrat fet pel pintor Yu Zhiding.'